text: সরস্বতীচন্দ্র একটি ভারতীয় হিন্দি সিরিয়াল।এটি স্টার প্লাসে প্রচারিত হত। সিরিয়ালটি ২৫ ফেব্রুয়ারি ২০১৩ থেকে ২০ সেপ্টেম্বর ২০১৪ পর্যন্ত চলেছিল। এতে অভিনয় করেছেন গৌতম রোড়ে ও জেনিফার উইঙ্গেট।
  
  পটভূমি 
  সরস্বতীচন্দ্র লক্ষ্মীনন্দন ব্যাস ওরফে সরস  একজন ধনী যুবক। তার বাবা তার  বন্ধু বিদ্যামাছুরের মেয়ে কুমুদের সঙ্গে তার বিয়ে ঠিক করে। কিন্তু সরস্বতীচন্দ্র বিয়ে করতে রাজি হয়নি। সরস্বতীচন্দ্র কুমুদকে একটি চিঠি লিখে এ কথাটি বলেছিল। কিন্তু কুমুদ তাকে নিজে এসে তা বলতে বলেছিল। সরস্বতীচন্দ্র দুবাই থেকে ভারতে আসে এবং কুমুদের পরিবারের সাথে মিশতে শুরু করেন যাতে সে কথাটি বলতে পারেন। তবে এই সময়ে দুজনেই একে অপরকে ভালবাসতে শুরু করে।
  সরসের সৎ মা গুমান  কুমুদ এবং তার পরিবারকে ঘৃণা করে।সরস বিয়েতে রাজি নয় জেনে খুশি হলেও পরে সে যখন বুঝতে পারে যে সরস ও কুমুদ একে অপরকে ভালবাসে।
  
  তখন বাবা ও ছেলের মধ্যে ঝগড়া তৈরি করার জন্য সে সরসের ব্যাগে  সরসের মার লেখা একটি চিঠি রেখেছিল। সরস যখন চিঠিটি পেয়েছে তখন সে জানতে পারে যে তার মা তার বাবা এবং গুমানের সম্পর্কের কারণে আত্মহত্যা করেছিল। সরস তার বাবার সাথে ঝগড়া করে বাড়ি ছেড়ে চলে যায়। সরস ভাবতে শুরু করে যে সে আর ধনী বাবার পুত্র না সুতরাং সে কীভাবে কুমুদের যত্ন নিতে সক্ষম হবে ? সে কারণেই সে বিয়ে করতেও অস্বীকার করে।
  
  সরস বিবাহ অস্বীকার করার পরে  পরিবারের সম্মান বাঁচাতে কুমুদকে প্রমাদন ধর্মাধিকারি ওরফে প্রমাদকে বিয়ে করতে হয়। বিয়ের পরে কুমুদ জানতে পারে যে প্রমাদ এক  মদ্যপ এবং সে বাধ্য হয়ে তাকে বিবাহ করে। সে কুমুদের সাথে খুব খারাপ আচরণ করে । কিন্তু কুমুদ তাকে  বদলানোর সিদ্ধান্ত নেয়।
  সরস তার ভুল বুঝতে পেরে  ফিরে আসে এবং কুমুদের বিবাহকে প্যানডেমোনিয়াম থেকে থামানোর চেষ্টা করে। তবে পথে কিছু গুন্ডা তাকে মারধর করে । প্রমাদের বোন সরসকে দেখে এবং তাঁর বাড়িতে নিয়ে আসে। সরসের যখন আবার চেতনা ফিরে আসে তখন সে কুমুদের উপর প্রমাদের অত্যাচার সম্পর্কে জানতে পারে।
  
  সে প্রতিজ্ঞা করে যে সে প্রমাদকে একজন ভাল ব্যক্তিতে পরিবর্তিত করবে এবং কুমুদকে সাহায্য করবে ।
  বুধীধন ধর্মাধিকারী  তার পুত্র প্রমাদের কাজের জন্য বিরক্ত হন। সরসকে (যে নিজেকে নবীনচন্দ্র বলে অভিহিত করে) তাঁর সম্পাদক বানান। এ কারণে প্রমাদের মনখারাপ হয়। তার মনে হয় তার বাবা তার চেয়ে সরসকে বেশি ভালোবাসে। কুমুদ যখন জানল যে সরস কেন বিয়ে করতে অস্বীকার করেছিল, তখন সে তাকে ক্ষমা করে দেয়।
  
  একই সঙ্গে সে তাকে চলে যেতে বলে। কারণ  প্রমাদ তাকে আর অপমান করছে না। সরস তাকে বলে যে যতক্ষণ না সে  এবং প্রমাদের  মিল হয় ততক্ষণ সে চলে যাবে না।
  একদিন প্রমাদ কুমুদকে হত্যা করার চেষ্টা করে । এর পরে কুমুদ তার সাথে সম্পর্ক ছিন্ন করে সরসকে বিয়ে করে। কুমুদের বোন কুসুম  সরসের সৎ ভাই ড্যানিকে বিয়ে করে। সরস তার আর এক ছোট ভাই কবিরকে আবিষ্কার করে। যে গুমানের নির্দেশে দেশাই এবং ব্যাস পরিবারকে ধ্বংস করার চেষ্টা করে।
  
  কবির যখন সমস্ত সত্য জানতে পারে, তখন সে ব্যাস পরিবারের সাথে আবার নতুন জীবন শুরু করে। কুমুদ সরসের মাকেও খুঁজে পায়। যিনি এখনও বেঁচে আছেন কিন্তু স্মৃতি হারিয়েছেন। কুমুদের সহায়তায় তিনি তার স্মৃতি আবার ফিরে পান এবং তার পরিবারে ফিরে আসেন। গল্পের শেষে দেখানো হয়েছে যে সরস এবং কুমুদের একটি সন্তান রয়েছে। যার নাম সংস্কৃতী সরস্বতীচন্দ্র ব্যাস।
  
  অভিনয় 
  
   গৌতম রোড়ে - সরস্বতীচন্দ্র লক্ষ্মীনন্দন ব্যাস
   জেনিফার উইঙ্গেট - কুমুদ দেশাই
   বরুণ কাপুর - ড্যানি ব্যাস, সরস এবং কবিরের ছোট ভাই, কুসুমের স্বামী
   আশিষ কাপুর - কবির ব্যাস, সরসের প্রবাসী ছোট ভাই, অনুশকার স্বামী
   সৃষ্টি রোড়ে - কবিরের স্ত্রী অনুশকা ব্যাস
   আনশুল ত্রিবেদী - কুমুদের প্রাক্তন বাগদত্তা প্রমাদন ধর্মাধিকারী
   চেতন পণ্ডিত - সারস, কবির এবং ড্যানির পিতা লক্ষ্মীনন্দন ব্যাস
   মনিকা বেদী - গুমান কৌর ব্যাস, সারস এবং কবির সৎ মা এবং ড্যানির মা
   বিনিতা জোশী ঠাক্কর - কুমারী
  
  তথ্যসূত্র
  
  বহিঃসংযোগ 
   অফিসিয়াল ওয়েবসাইট
   
    (অফিসিয়াল স্লোভাক পৃষ্ঠা)
  
  বিষয়শ্রেণী:টেলিভিশন ধারাবাহিক
title: সরস্বতীচন্দ্র